Թերևս, սխալված չեմ լինի, եթե ասեմ, որ XX դ. ամենանշանավոր հրեան րաբբի Սթիվեն (Ահարոն) Սեմյուել ՈՒայզն էր (1874, Բուդապեշտ-1949, Նյու Յորք): Իր գործունեությունն սկսել է 1890-ական թթ., մասնակցել սիոնիստական շարժման գաղափարախոսության ձևավորմանը և դրա կազմակերպական հիմքերի ստեղծմանը: 1897 թ. հիմնել է Նյու Յորքի սիոնիստական ընկերությունների ֆեդերացիան, եղել Ամերիկյան սիոնիստական ընկերության փոխնախագահը (1918-1920) և նախագահը (1936-1938): Ակտիվորեն պայքարել է նացիզմի դեմ: 1936 թ. հիմնել է Համաշխարհային հրեական կոնգրեսը, որի նախագահն է եղել մինչ ի մահ: ԱՄՆ բարձրագույն պաշտոնական շրջանակներում եռանդորեն պաշտպանել է հրեաների շահերը: